****

**Valsts policijas koledžas**

**attīstības stratēģija**

**2024. – 2027. gadam**

**Rīga, 2024**

**Saturs**

**Ievads 3**

**Informācija par Valsts policijas koledžu 3**

**Valsts policijas koledžas sākotnējās**

**izglītības programmas policijas profesijas apguvei 5**

**Izglītojamie 7**

**Profesionālās pilnveides iespējas**

**Valsts policijas koledžā 8**

**Vīzija, misija un vērtības 8**

**Iekšējās un ārējās vides raksturojums 9**

**Stratēģiskie mērķi, rezultatīvie rādītāji**

**un iniciatīvas 12**

**IEVADS**

Valsts policijas koledža (turpmāk – Koledža) ir Ministru kabineta dibināta Valsts policijas pakļautībā esoša profesionālās augstākās izglītības iestāde[[1]](#footnote-1). Koledžas stratēģiskais redzējums veidots saskaņā ar Valsts policijas noteiktajām prioritātēm un mehānismiem šo prioritāšu īstenošanai.

Koledžas attīstības stratēģija 2024.-2027. gadam ir vidēja termiņa plānošanas dokuments, kas nosaka Koledžas virzību ar mērķi nodrošināt līdzsvarotu attīstību ilgtermiņā un kalpotu kā priekšnoteikums progresīvu lēmumu pieņemšanai, tajā skaitā, lai veicinātu vienotu redzējumu profesionālās augstākās izglītības iestādes turpmākajai attīstībai, mērķtiecīgai darba un resursu plānošanai.

Koledžas stratēģiskās attīstības prioritātes un virzieni saistīti ar Valsts policijas attīstību[[2]](#footnote-2) kopsakarā ar sabiedrības interesēm un reālo kārtības un drošības līmeni, noziedzības stāvokli un vispārējiem sociālajiem, ekonomiskajiem, ģeopolitiskajiem un ārpolitiskajiem riskiem, tiesiskajiem un citiem faktoriem, kas ietekmē arī kriminogēnos procesus un nosaka noziedzības tendences.

Ņemot vērā tehnoloģiju straujo attīstību un imigrācijas, noziedzības globalizācijas un citus izaicinājumus, t.sk. kibernoziedzības un kiberuzbrukumu draudus, Valsts policijas attīstības virzienu īstenošanā būtisku nozīmi iegūst pietiekams, motivēts un profesionāls personāls. Koledža personāla (reflektantu) piesaistē, atlasē, profesionālās izglītības nodrošināšanā un turpmākajā policijas darbinieku profesionālajā pilnveidē ieņem nozīmīgu vietu.

Koledžas darbības mērķis – nodrošināt policijas praktiskajā darbā nepieciešamo zināšanu un prasmju apguvi, sekmēt tālākizglītību, profesionālo pilnveidi. Paaugstināt izglītojamo ieinteresētības un apmierinātības līmeni ar izvēlētajām studijām (mācībām), izvēlēto profesiju, kā arī darba devēju ar sagatavotajiem speciālistiem. Valsts policijā nepieciešami profesionāli, motivēti, uz attīstību orientēti darbinieki.

**INFORMĀCIJA PAR VALSTS POLICIJAS KOLEDŽU**

Koledžas darbības pamatvirzieni[[3]](#footnote-3):

1. izstrādāt un īstenot īsā cikla profesionālās augstākās izglītības programmu;
2. īstenot izglītības procesu, veicināt īsā cikla profesionālās augstākās izglītības programmā studējošo (turpmāk – studenti) personības attīstību un nodrošināt viņiem īsā cikla profesionālās augstākās izglītības un piektā līmeņa profesionālās kvalifikācijas iegūšanas iespēju, kā arī normatīvajos aktos noteiktajā kārtībā izsniegt diplomu par īsā cikla profesionālo augstāko izglītību;
3. sniegt iespēju studentiem sagatavoties izglītības turpināšanai, lai iegūtu pirmā cikla profesionālo augstāko izglītību un sestā līmeņa profesionālo kvalifikāciju;
4. izstrādāt un īstenot profesionālās izglītības, tai skaitā profesionālās pilnveides izglītības un neformālās izglītības programmas;
5. organizēt darba vidē balstītas studijas un mācības un sagatavot studentus un profesionālās izglītības programmas izglītojamos (turpmāk – izglītojamie) dienestam Valsts policijā.

Koledžas uzdevumi[[4]](#footnote-4):

1. atbilstoši profesiju standartiem un valsts profesionālās izglītības standartiem sadarbībā ar Valsts policiju izstrādāt profesionālās izglītības programmas un organizēt to īstenošanu;
2. atbilstoši mūžizglītības principam un mācību starpdisciplinārai pieejai nodrošināt neformālās un profesionālās pilnveides izglītības pasākumus Valsts policijas un citu tiesībaizsardzības iestāžu amatpersonām;
3. sadarbībā ar Valsts policiju izstrādāt eksaminācijas saturu un metodes un organizēt kvalifikācijas eksāmenus;
4. izveidot, uzturēt un ievadīt informāciju par izglītības programmām, izglītības procesa kontroli, izglītojamajiem, akadēmisko personālu un citu ar izglītības programmu apguvi saistošu informāciju Izglītības procesu administrēšanas sistēmā saskaņā ar Koledžā noteikto kārtību un atbilstoši normatīvajam regulējumam;
5. ievadīt un aktualizēt informāciju par izglītojamiem un pedagogiem, par izglītību apliecinošiem dokumentiem un izglītības valsts statistikas pārskatus saskaņā ar Ministru kabineta noteikto Valsts izglītības informācijas sistēmas uzturēšanas un aktualizēšanas kārtību;
6. nodrošināt iekšējās kvalitātes sistēmas darbības efektivitāti, lai Koledžā iegūto profesionālo izglītību un profesionālo kvalifikāciju atzītu Latvijā un ārvalstīs;
7. sniegt teorētisko, praktisko un metodisko palīdzību Valsts policijas struktūrvienībām Valsts policijas priekšnieka noteiktajā kārtībā;
8. veicināt pētniecības darba attīstību nozarēs, kas saistītas ar policijas darbību;
9. izglītības programmu kvalitātes uzlabošanai sadarboties ar Latvijas un ārvalstu izglītības iestādēm, Valsts policiju un citām tiesībaizsardzības iestādēm, Eiropas Savienības Tiesībaizsardzības apmācības aģentūru (CEPOL), “ERASMUS+” programmu, Eiropas policijas koledžu asociāciju (AEPC), kā arī veidot starptautisko sadarbību, tai skaitā slēgt sadarbības līgumus, lai nodibinātu un uzturētu saikni pieredzes un zināšanu apmaiņā;
10. informēt sabiedrību par Koledžas darbību un profesionālās izglītības un kvalifikācijas ieguves iespējām;
11. veikt pasākumus Valsts policijas dienesta un Koledžas tēla popularizēšanā;
12. organizēt, koordinēt un īstenot pasākumus, lai veicinātu sporta attīstību;
13. veicināt akadēmiskā personāla profesionālās kvalifikācijas pilnveidi;
14. pētīt, apkopot un saglabāt ar Koledžas un Valsts policijas vēsturi saistītās materiālās un nemateriālās kultūras vērtības sabiedrības izglītošanai šim mērķim piešķirtā finansējuma ietvaros;
15. Valsts policijas priekšnieka noteiktajā kārtībā piedalīties Valsts policijai deleģēto uzdevumu veikšanā;
16. veikt uzdevumus saskaņā ar Valsts policijas un Koledžas darba plānu kārtējam gadam un kopējo gada budžeta apjomu;
17. veikt citas darbības saskaņā ar normatīvajiem aktiem.

**VALSTS POLICIJAS KOLEDŽAS SĀKOTNĒJĀS IZGLĪTĪBAS PROGRAMMAS POLICIJAS PROFESIJAS APGUVEI**

**Īsā cikla profesionālās augstākās izglītības**

**programma „Policijas darbs”**

Atbilstoši Izglītības un zinātnes ministrijas studiju virziena akreditācijas lapai Nr.31, Koledža īsteno akreditēto studiju virzienu “Iekšējā drošība un civilā aizsardzība” un vienu studiju virzienam atbilstošo īsā cikla profesionālās augstākās izglītības programmu “Policijas darbs”.

Izglītības klasifikācijas kods – 41 861.

Studiju veids un izglītības ieguves forma – pilna laika klātiene un nepilna laika neklātiene.

Profesionālā kvalifikācija – Valsts policijas jaunākais virsnieks.

Izglītības programma izstrādāta atbilstoši[[5]](#footnote-5) apstiprinātajam profesijas standartam “Valsts policijas jaunākais virsnieks” (profesijas kods 3355 39).

Studiju ilgums ir atkarīgs no izglītojamā iepriekšējās izglītības. Personām ar vispārējo vidējo izglītību vai profesionālo vidējo izglītību studiju programma tiek organizēta apguvei tikai pilna laika klātienes studiju veidā un formā, un jāapgūst 100 kredītpunktu apjomā. Studiju programmas īstenošanas ilgums pilna laika klātienē ir 2,5 studiju gadi (5 semestri).

Savukārt personām ar vispārējo vidējo izglītību vai profesionālo vidējo izglītību, kuras apguvušas Koledžas arodizglītības programmu “Policijas darbs” un kurām piešķirta trešā līmeņa profesionālā kvalifikācija “Valsts policijas jaunākais inspektors” (vai kurām piešķirta šī profesionālā kvalifikācija pēc ārpus formālās izglītības sistēmas apgūtāsprofesionālās kompetences novērtēšanas), studiju programma tiek īstenota 80 kredītpunktu apjomā un programmas īstenošanas ilgums pilna laika klātienē ir 2 studiju gadi (4 semestri), bet nepilna laika neklātienē – 2,5 studiju gadi (5 semestri).

Studiju programma paredz divus prakses posmus, kas noris Valsts policijas struktūrvienībās.

Koledžā studiju programmu īsteno latviešu valodā.

**Arodizglītības programma „Policijas darbs”**

Programmas mērķis – sagatavot izglītojamos darbam Valsts policijas struktūrvienībās, sniedzot iespēju apgūt nepieciešamās zināšanas, prasmes un attieksmes, nodrošināt jaunāko inspektoru amata pienākumu veikšanai nepieciešamās spējas un kompetenci.

Profesionālā kvalifikācija **–** Valsts policijas jaunākais inspektors ir trešā līmeņa profesionālā kvalifikācija. Valsts policijas jaunākā inspektora profesijas standarts saskaņots Profesionālās izglītības un nodarbinātības trīspusējās sadarbības apakšpadomes 2015. gada 20. maija sēdē, protokols Nr. 3.

Profesionālās izglītības programmas apjoms ir 1560 stundas un īstenošanas ilgums ir viens gads. Profesionālās izglītības programmā uzņem personas ar vidējo izglītību, kuras atbilst Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma prasībām.

**Profesionālās pilnveides izglītības programma “Policijas darba pamati Valsts policijas amatpersonām”**

Programmas mērķis – veidot prasmes kompleksi izmantot iepriekš iegūtās zināšanas un pieredzi un sagatavot izglītojamos policijas funkciju veikšanai, t.i., reaģēšanai uz administratīviem pārkāpumiem, noziedzīgiem nodarījumiem un citiem notikumiem, veikt neatliekamās procesuālās darbības notikuma vietā, konstatējot administratīvu pārkāpumu vai noziedzīgu nodarījumu, veikt izmeklēšanu administratīvā pārkāpuma procesā un kriminālprocesā, veikt preventīvo darbu policijas struktūrvienībā.

Atbilstoši izglītojamajam nepieciešamajām zināšanām un pamatojoties uz jomu, kurā izglītojamais strādās pēc izglītības programmas apguves, apgūst vienu no šādiem specializācijas mācību priekšmetiem:

1. “Reaģēšana uz administratīvu pārkāpumu un noziedzīgu nodarījumu”;
2. “Izmeklēšana administratīvā pārkāpuma procesā”;
3. “Izmeklēšana kriminālprocesā”;
4. “Prevencija”.

Programmā uzņem personas ar augstāko izglītību instruktoru vai jaunāko virsnieku amatiem noteiktajās izglītības tematiskajās jomās.

Profesionālās izglītības programmas īstenošanas ilgums ir 508 stundas. Pēc programmas apguves izglītojamie saņem apliecību par profesionālās pilnveides izglītību.

**IZGLĪTOJAMIE**

Pamatojoties uz 2019. gada 22. novembrī Valsts policijas padomē pieņemto lēmumu, kurš paredz, ka sākot ar 2021. gadu pakāpeniski instruktoru amatus pārveidos par virsnieku amatiem, bija nepieciešamas mainīt arī izglītības programmu apguves nosacījumus. Līdz ar to radās nepieciešamība celt policijas darbinieku izglītības līmeni, tostarp, pakāpeniska izglītojamo skaita pārdale, uzņemot vairāk izglītojamos studijām īsā cikla profesionālās augstākās izglītības programmā, kā rezultātā no 40 uzņemamo studiju vietu skaita īsā cikla profesionālās augstākās izglītības programmā "Policijas darbs" pilna laika klātienē 2018./2019. studiju (mācību) gadā tas palielinājās uz 150 uzņemamo studiju vietu skaitu īsā cikla profesionālās augstākās izglītības programmā "Policijas darbs" pilna laika klātienē 2023./2024. studiju (mācību) gadā. Savukārt izglītojamo skaits arodizglītības programmā šajā laika periodā tika samazināts no 150 uzņemamajiem kadetiem līdz 40. Neskatoties uz to, ka kopējais uzņemamo izglītojamo vietu skaits palika nemainīgs, ir palielinājies pilna laika klātienes studentu vidējais skaits gadā, no 82 pilna laika klātienes studentiem 2018./2019. akadēmiskajā gadā līdz 273 pilna laika klātienes studentiem 2023./2024. akadēmiskajā gadā.

Salīdzinājumā ar citām Iekšlietu ministrijas sistēmas iestāžu pakļautībā esošām izglītības iestādēm, Koledža ir līdere amatpersonu ar speciālajām dienesta pakāpēm izglītojamo piesaistē.

Saskaņā ar informatīvo ziņojumu “Par tiesībaizsardzības iestāžu amatpersonu izglītības sistēmas reformas ieviešanas gaitu” indikatīvo uzņemamo personu skaitu[[6]](#footnote-6), Koledžai līdz 2026. gada beigām īsā cikla profesionālās augstākās izglītības programmā “Policijas darbs” pilna laika klātienes studijās katru studiju gadu ir paredzētas 150 no valsts budžeta finansētas studiju vietas.

Savukārt, īsā cikla profesionālās augstākās izglītības programmā “Policijas darbs” nepilna laika neklātienes studijās katru studiju gadu ir paredzētas 100 no valsts budžeta finansētas studiju vietas.

Arodizglītības programmā “Policijas darbs” ir paredzētas 40 izglītojamo vietas gadā un profesionālās pilnveides izglītības programmā “Policijas darba pamati Valsts policijas amatpersonām” paredzēta uzņemšana četras reizes gadā, vienu izglītojamo grupu katrā uzņemšanas reizē (kopā aptuveni 80 amatpersonas gadā).

Visiem Koledžas absolventiem tiek nodrošināta darba vieta Valsts policijā. Mācību, studiju laikā tiek maksātas sociālās garantijas un darba alga.

**PROFESIONĀLĀS PILNVEIDES IESPĒJAS**

**VALSTS POLICIJAS KOLEDŽĀ**

**Izmeklētāju mācību centrs**

Izmeklētāju mācību centrs plāno, organizē un nodrošina neformālās izglītības pasākumus Valsts policijas un citu tiesībaizsardzības iestāžu amatpersonām, kuru dienesta pienākumos ietilpst pirmstiesas kriminālprocesa nodrošināšana izmeklēšanā, operatīvās darbības īstenošana, izmeklēšanas atbalsta – analītiskās un kriminālizlūkošanas darbības nodrošināšana.

Mācību norisē tiek izmantota multidisciplināra pieeja, proti, vairāku tiesībaizsardzības iestāžu amatpersonu, darbinieku apmācību grupu veidošana efektīvākai savstarpējās pieredzes apmaiņai un profesionālo kontaktu veidošanai.

Lai nodrošinātu Izmeklētāju mācību centra kvalitatīvu izglītības satura izstrādi un īstenošanu, noris nepārtraukta sadarbība ar jomu speciālistiem, identificējot mācību vajadzības atbilstoši ikdienas praksē sastopamajai problemātikai un aktualitātei.

**Karjeras attīstības un profesionālo mācību centrs**

Karjeras attīstības un profesionālo mācību centrs organizē un nodrošina Valsts policijas amatpersonu profesionālās pilnveides un neformālās izglītības programmu īstenošanu, profesionālās mācības dienesta vietās Valsts policijas amatpersonām, kā arī Valsts policijas un Koledžas nodarbināto karjeras attīstības un kvalifikācijas paaugstināšanas pasākumus.

Plāno, organizē un nodrošina:

1. profesionālās pilnveides izglītības programmu “Policijas reaģējošie norīkojumi Valsts policijas amatpersonām” u.c.;
2. neformālās izglītības programmas;
3. mācības dienesta vietās;
4. karjeras attīstības un kvalifikācijas paaugstināšanas neformālās izglītības pasākumus (konferences, seminārus, fakultatīvās nodarbības, pieredzes apmaiņas vizītes utt.).

Organizē un koordinē Koledžas sadarbību izglītības jomā ar Eiropas Savienības institūcijām, ārvalstu tiesību aizsardzības iestādēm, ārvalstu policijas izglītības iestādēm, valsts un pašvaldību institūcijām Latvijā un ārvalstīs, kā arī ar citām starptautiskajām organizācijām.

**VĪZIJA, MISIJA UN VĒRTĪBAS**

Koledža ir mūsdienīga, prestiža un atpazīstama izglītības iestāde, kas nodrošina darba vidē balstītu īsā cikla profesionālo augstāko izglītību atbilstoši Valsts policijas jaunākā virsnieka profesijas standartam, sagatavojot absolventus darbam Valsts policijā un tālākajām studijām.

Koledža sistēmiski īsteno policijas nodarbināto tālākizglītību, sniedzot zināšanas un prasmes efektīvai policijas reaģēšanai, likumpārkāpumu novēršanai un kvalitatīvai izmeklēšanai, sekmējot Valsts policijas attīstību, sabiedrības drošību un tiesiskumu.

**Vīzija** – Koledža ir pētniecības un izglītības centrs lielākajai Iekšlietu ministrijas padotībā esošai iestādei – Valsts policijai.

**Misija** – nodrošināt Valsts policijas un citu tiesībaizsardzības iestāžu darbinieku izglītības ieguves iespējas un attīstīt pētniecības darbību valsts iekšējās drošības jomā.

**Vērtības**

**Godprātība** – savus pienākumus pilda godīgi un atklāti, ievērojot likumus, ētikas normas un citas saistošas prasības.

**Taisnīgums –** ievēro objektivitāti un neitralitāti (profesionālu neatkarību). Atturas no darbības, kuras dēļ var tikt apšaubīta godprātība, objektivitāte vai neitralitāte.

**Atbildība –** dienesta (amata, darba) pienākumus pilda atbildīgi, rūpīgi un savlaicīgi, nodrošinot darba efektivitāti un kvalitāti, apzinoties, ka ar savu darbību ietekmē kopīgo Koledžas darba rezultātu. Pieņem skaidrus un pamatotus lēmumus un uzņemas atbildību par tiem.

**Lojalitāte –** ar savu darbu un ieguldījumu veicina Koledžas un Valsts policijas prestiža celšanu Latvijā un starptautiskā līmenī. Būt par policistu ir daudz lielāka vērtība, tas ir emociju kopums, kas tiek atspoguļots darbos. Izprot un godprātīgi pilda doto zvērestu kalpot Latvijai un tās nākotnei.

**Koleģialitāte –** savstarpēji izturas ar pozitīvu attieksmi un pieņem konstruktīvu un kritisku pieeju informācijas nodrošināšanā, apgalvojumu izteikšanā un padomu došanā.

**Attīstība** – personīgā attīstība un sevis pilnveidošana ir katra policista individuālais mērķis. Kolektīvā attīstība un efektivitāte ir komandas kopīgais mērķis. Nākotnes izaicinājumi ir tieši saistīti ar Koledžas un Valsts policijas attīstību.

**IEKŠĒJĀS UN ĀRĒJĀS VIDES RAKSTUROJUMS**

Koledža stratēģiskās plānošanas ietvaros veica esošās situācijas izpēti un analīzi, lai izvirzītie mērķi nākamajam stratēģiskās plānošanas periodam būtu pamatoti, pārdomāti.

Koledža pielietoja stratēģiskās plānošanas instrumentu SVID[[7]](#footnote-7) analīzi, lai definētu Koledžu ietekmējošos ārējos un iekšējos faktorus, kuriem ir vislielākā ietekme uz Koledžas darbību un attīstību.

|  |  |
| --- | --- |
| **Stiprās puses** | **Vājās puses** |
| 1. Iestādes vadītājs mērķtiecīgi organizē iesaistīto pušu darba plānošanu un izvērtēšanu, lai nodrošinātu vienotu izpratni par izglītības kvalitātes nodrošināšanu; 2. Cieša un regulāra sadarbība ar Valsts policiju kā Koledžas absolventu darba dēvēju; 3. Regulāri tiek aktualizēti Koledžas attīstības un darbības mērķi, atbilstoši iepriekšējā gadā sasniegtiem Koledžas darba rezultātiem; 4. Nepārtraukti tiek analizēts un vērtēts mācību/studiju process Koledžā; 5. Garantētas darba vietas pēc izglītības programmas absolvēšanas. | 1. Nepietiekama infrastruktūra praktisko nodarbību īstenošanai; 2. Pedagoģiskā personāla novecošanās, grūtības piesaistīt jaunus mācībspēkus; 3. Nav iespējas patstāvīgi apgūt un realizēt ES finanšu līdzekļus. |
| **Iespējas** | **Draudi** |
| 1. Koledža sadarbojas ar valsts un pašvaldību institūcijām, kā arī citām izglītības iestādēm gan valsts, gan starptautiskajā līmenī; 2. Koledža turpinās attīstīt sadarbību ar darba dēvēju (Valsts policiju), lai laicīgi spētu apzināt attīstības vajadzības, jaunākās tendences un stratēģiskās attīstības virzienus, kas būs par pamatu izglītības procesa pilnveidošanai un attīstīšanai, kā arī ilgtspējai; 3. Koledžai ir vienots nākotnes redzējums par iestādes stabilitāti ilgtermiņā; 4. Koledžas attīstības plānošanas un darbības procesā tiek iesaistītas visas puses – Valsts policija kā darba devējs, pedagogi un izglītojamie, izsakot priekšlikumus Koledžas darbības kvalitātes uzlabošanai un inovāciju ieviešanai; 5. Pamatojoties uz Iekšējās drošības akadēmijas konsorciju, veicināt attīstību un piesaistīt profesionālus pedagogus; 6. Ieviešot inovatīvās mācību metodes un piesaistot profesionāļus studiju procesā, nodrošinās izglītības ieguvi un profesionālās pilnveidošanas iespējas atbilstoši reģionālām vajadzībām un starptautiskiem standartiem, sekmēs policijas pozitīva tēla nostiprināšanu valsts līmenī un policijas amatpersonu motivāciju pašizaugsmei. | 1. Personāla mainība zemā atalgojuma dēļ; 2. Jauniešu nepietiekamā fiziskā sagatavotība, lai darbam Valsts policijā piesaistītu jaunus cilvēkus. |

**STRATĒĢISKIE MĒRĶI, REZULTATĪVIE RĀDĪTĀJI UN INICIATĪVAS**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. **Iekšējās drošības akadēmijas izglītības programmu īstenošana** | | | | | | | | | | | | | | | |
| **Stratēģiskie**  **mērķi** | | **Rezultatīvie**  **rādītāji** | **Rezultatīvo rādītāju vērtības** | | | | | | | | **Iniciatīvas** | | | **Atbildīgā struktūrvienība (nodarbinātais)** |
| **2024** | | **2025** | | **2026** | | **2027** | |
| 1.1. Izveidot mūsdienīgu un tiesībaizsardzības iestāžu prasībām atbilstošu pēctecīgu izglītības modeli. | | 1.1.1. Nodrošināta pilnvērtīga izglītības ieguve kadetiem un studentiem. | **190** | | **195** | | **200** | | **210** | | Sadarboties ar Iekšējās drošības akadēmijas konsorcija izglītības iestādēm, lai veidotu izglītības pēctecību pēc Koledžas programmu apguves. | | | Izglītības  koordinācijas nodaļa. |
| 1.2. Attīstīt kvalitatīvu un stabili finansētu tālākizglītību. | | 1.2.1. Nodrošināts profesionālajām vajadzībām un kompetencēm atbilstošs mūžizglītības process Valsts policijas amatpersonām. | **2400** | | **2500** | | **2600** | | **2700** | | Veidot mācīšanās kultūru kā daļu no tiesībaizsardzības iestāžu darbinieku profesionālās meistarības – nodot savu pieredzi nākamajām paaudzēm. | | | Karjeras attīstības un profesionālo mācību centrs, Izmeklētāju mācību centrs. |
| 1.2.2. Nodrošināts profesionālajām vajadzībām un kompetencēm atbilstošs mūžizglītības process citu tiesībaizsardzības iestāžu nodarbinātajiem. | **600** | | **650** | | **700** | | **750** | |
| 1.2.3. Uzlabota pirmstiesas izmeklēšanas kvalitāte un samazināts izmeklēšanas ilgums. | **25%** | | **25%** | | **30%** | | **30%** | | Sadarboties ar Iekšējās drošības akadēmijas konsorcija izglītības iestādēm, lai veidotu izglītības pēctecību pēc Koledžas programmu apguves. | | | Izmeklētāju mācību centrs. |
| 1.3. Izveidot mūsdienīgu un tiesībaizsardzības iestāžu prasībām atbilstošu pēctecīgu izglītības modeli. | 1.3.1. Nodrošināta pilnvērtīga izglītības ieguve kadetiem un studentiem. | | | **190** | | **195** | | **200** | | **210** | | Veidot mācīšanās kultūru kā daļu no tiesībaizsardzības iestāžu darbinieku profesionālās meistarības – nodot savu pieredzi nākamajām paaudzēm. | Izglītības koordinācijas nodaļa. | | |
| 1.3.2. Nodrošināta pilnvērtīga izglītības ieguve citu tiesībaizsardzības iestāžu nodarbinātajiem. | | | **600** | | **650** | | **700** | | **750** | | Izmeklētāju mācību centrs. | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **Koledžas tēla atpazīstamība un rekrutēšana dienestam Valsts policijā** | | | | | | | | |
| **Stratēģiskie**  **mērķi** | **Rezultatīvie**  **rādītāji** | **Rezultatīvo rādītāju vērtības** | | | | **Iniciatīvas** | **Atbildīgā struktūrvienība (nodarbinātais)** |
| **2024** | **2025** | **2026** | **2027** |
| 2.1. Popularizēšanas pasākumu organizēšana. | 2.1.1. Palielinās sekotāju skaits sociālajā kontā Facebook. | **6500** | **6600** | **6700** | **6800** | 1. Sadarboties ar medijiem.  2. Būt aktīviem sociālajos kontos, parādot Koledžas ikdienas aktīvo pusi.  3. Piedalīties un organizēt dažāda veida pasākumus, t.sk. rekrutēšanas pasākumus.  4. Organizēt un nodrošināt uzņemšanas procesa pasākumus (noteikumu izstrāde, komisijas sastāva izveide, uzņemšanas procesa līdz līguma noslēgšanai īstenošana).  5. Izvērtēt un izanalizēt tekošā gada iespējamo vidusskolu absolventu rādītājus un to iespējamo pienesumu Valsts policijas dienestam. | Valsts policijas Sabiedrisko attiecību nodaļa. |
| 2.1.2. Palielinās sekotāju skaits sociālajā kontā Instagram. | **2100** | **2150** | **2200** | **2250** |
| 2.1.3. Palielinās reflektantu skaits Koledžas organizētajos iestājpārbaudījumos, kā arī kandidātu skaits profesionālās pilnveides izglītības programmā. | **270** | **280** | **290** | **300** | Izglītības koordinācijas nodaļa. |
| 2.1.4. Popularizēts dienests Valsts policijā un izglītības iespējas Koledžā. | **50** | **50** | **50** | **50** | Izglītības koordinācijas nodaļa, Koledžas struktūrvienības. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **Digitālo prasmju pilnveidošana un attīstība studiju procesā. Pētniecības darba veicināšana** | | | | | | | | |
| **Stratēģiskie**  **mērķi** | **Rezultatīvie**  **rādītāji** | **Rezultatīvo rādītāju**  **vērtības** | | | | **Iniciatīvas** | **Atbildīgā struktūrvienība (nodarbinātais)** | |
| **2024** | **2025** | **2026** | **2027** |  | |  | |
| 3.1. Nodrošināta izglītības administrēšanas procesu digitalizācija Koledžas izglītības procesa administrēšanas sistēmā (IPAS). | 3.1.1. Digitalizēta Koledžas pedagogu darba slodžu plānošana, uzskaite un kontrole. | **50%** | **75%** | **100%** | **100%** | 1. Izstrādāt pedagogu slodzes kartes un darba stundu plānošanas, uzskaites un kontroles projektu.  2. Ieviest pilnīgu pedagogu darba slodzes elektronisko uzskaiti. | | Koledžas direktora vietnieks studiju un mācību jautājumos, Izglītības koordinācijas nodaļa, Katedras. | |
| 3.1.2. Digitalizēta Koledžas nodarbināto darba laika uzskaite. | **25%** | **50%** | **75%** | **100%** | Izstrādāt un ieviest nodarbināto darba laika elektronisko uzskaiti. | | Koledžas direktora vietnieks studiju un mācību jautājumos, Koledžas direktora vietnieks dienesta un administratīvos jautājumos, Koledžas struktūrvienību vadītāji. | |
| 3.1.3. Digitalizēts studiju un mācību plānošanas process. | **20%** | **50%** | **100%** | **100%** | Digitalizēt visu studiju un mācību procesa plānošanas dokumentus (studiju plāni, grafiki, nodarbību saraksti). | | Koledžas direktora vietnieks studiju un mācību jautājumos, Izglītības koordinācijas nodaļa, Katedras. | |
| 3.1.4. Pilnveidota kinologu un dienesta suņu apmācības procesa administrēšana. | **10%** | **50%** | **70%** | **100%** | Izanalizējot norises procesu, noskaidrot optimāli efektīvāko risinājumu procesa izpildei un uzraudzībai, iestrādājot procesus IPAS, digitalizēt mācību īstenošanu, norises uzraudzību, administrēšanu un analīzi. | | Kinoloģijas nodaļa. | |
| 3.1.5. Digitalizēta mācību dienesta vietās praktisko nodarbību izveide un nodarbību dalībnieku fiksēšana. | **25%** | **50%** | **75%** | **100%** | 1. Izstrādāt mācību kursa fiksēšanas procesu, to digitalizēt, lai nodrošinātu pārskatāmību, atvieglotu izpildes uzraudzību un administrēšanu.  2. Attīstīt un pilnveidot digitalizācijai nepieciešamo tehnisko nodrošinājumu.  3. Apmācīt pedagogus darbam ar jauno tehnisko risinājumu. | | Karjeras attīstības un profesionālo mācību centrs, Policijas tiesību katedra. | |
| 3.1.6. Digitalizēts mācību finanšu apguves process. | **25%** | **50%** | **75%** | **100%** | 1. Izstrādāt finanšu fiksācijas un apguves procesu un integrēt IPAS.  2. Izveidot iespēju digitāli fiksēt finansētos mācību kursus ar to dalībniekiem. | | Karjeras attīstības un profesionālo mācību centrs. | |
| 3.1.7. Digitalizēta pieteikšanās amatpersonu vispārējās fiziskās sagatavotības pārbaudēm. | **25%** | **50%** | **75%** | **100%** | 1. Izstrādāt pieteikšanās procesu, to digitalizēt, lai nodrošinātu pārskatāmību, atvieglotu izpildes uzraudzību un administrēšanu.  2. Izstrādāt iespēju fiksēt dalībniekus un ieskaišu rezultātus.  3. Attīstīt un pilnveidot digitalizācijai nepieciešamo tehnisko nodrošinājumu.  4. Apmācīt pedagogus darbam ar jauno tehnisko risinājumu. | | Sporta katedra, Izglītības koordinācijas nodaļa, Karjeras attīstības un profesionālo mācību centrs. | |
| * + 1. Attīstītas e-studiju iespējas Koledžas formālo un neformālo izglītības programmu īstenošanā. | **20%** | **50%** | **75%** | **100%** | 1. Izstrādāt un ievietot e-studiju vidē video lekcijas un vebinārus.  Izmantot modernus digitālos rīkus (piem., XVR u.c.).  2. Izstrādāt izglītības programmas ar interaktīvu saturu (uz izglītojamā aktīvu darbību orientētas).  3. Izveidot interaktīvas grāmatas, vārdnīcas, prezentācijas, iekļaujot atgriezeniskās saites elementus (piem. Menti.com, mirror, Choot, forums u.c.). | | Karjeras attīstības un profesionālo mācību centrs, Izmeklētāju mācību centrs, Katedras, Izglītības koordinācijas nodaļa. | |
| 3.2. Digitālās kriminālistikas pētniecības un inovāciju laboratorijas izveide inovatīvu risinājumu ieviešanai ekonomisko noziegumu atklāšanas kapacitātes paaugstināšanā Koledžā. | 3.2.1. Nokomplektēti darbinieki ar informācijas tehnoloģiju zināšanām mācību infrastruktūras uzturēšanai un pētniecības attīstībai. | **2** | **3** | **4** | **5** | 1. Iekārtot un uzsākt darbu digitālās kriminālistikas pētniecības un inovāciju laboratorijā. 2. Uzsākt problemātikas izpēti un meklēt inovatīvus risinājumus ekonomisko noziegumu atklāšanas kapacitātes stiprināšanai. 3. Sniegt priekšlikumus un aprobēt tehnoloģijas un inovatīvus risinājumus noziedzības apkarošanas uzlabošanai. | | Izmeklētāju mācību centrs. | |
| 3.2.2. Ieviestas eksperimentālas tehnoloģijas un inovatīvi risinājumi noziedzības apkarošanas uzlabošanai. | **1** | **2** | **3** | **5** | Izmeklētāju mācību centrs. | |
| 3.3. Attīstīt pētniecības darbību un veidot atgriezenisko saiti ar dienestu. | 3.3.1. Izstrādāti pedagogu pētniecības darbi un metodiskie materiāli par Valsts policijas aktuāliem jautājumiem. | **5** | **6** | **7** | **8** | 1. Organizēt un plānot personāla dalību pētniecības darbības nodrošināšanā.  2. Organizēt pētniecības pasākumus Koledžas izglītojamajiem.  3. Veikt inovatīvus risinājumus, lai atvieglotu, automatizētu vai citādā veidā uzlabotu kriminālprocesuālo un kriminālistisko darbību veikšanu. | | Katedras. | |
| 3.3.2. Izstrādāti studentu pētniecības darbi par Valsts policijas aktuāliem jautājumiem. | **125** | **125** | **125** | **125** | Katedras. | |
| 3.4. Attīstīt Bibliotēku kā nozīmīgu resursu pētniecības atbalstam - veikt profesionālo informācijas resursu apzināšanu, uzkrāšanu un saglabāšanu, nodrošināt piekļuvi visa veida un satura resursiem, informācijas un komunikācijas tehnoloģijām. | 3.4.1. Nodrošināta informācijas resursu pieejamība zinātniski pētnieciskās darbības veikšanai, attīstībai un uzlabotas izglītojamo pētniecības kompetences. | **80 %** | **80 %** | **80 %** | **90 %** | 1. Pilnveidot Koledžas pētniecības datu uzskaiti elektroniskā katalogā.  2. Pēc pasniedzēju pieprasījuma apzināt digitālos resursus un veidot e-resursu sarakstus.  3. Sekmēt pasniedzēju un studējošo medijprasmes, organizējot individuālas un grupu konsultācijas.  4. Veikt elektroniskās aptaujas un atbilstoši ieteikumiem pilnveidot krājumu un pakalpojumus. | | Bibliotēka. | |

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Profesionāla mācībspēka piesaiste** | | | | | | | |
| **Stratēģiskie**  **mērķi** | **Rezultatīvie**  **rādītāji** | **Rezultatīvo rādītāju**  **vērtības** | | | | **Iniciatīvas** | **Atbildīgā struktūrvienība**  **(nodarbinātais)** |
| **2024** | **2025** | **2026** | **2027** |
| 4.1. Inovatīvu studiju risinājumu un labās prakses pārņemšana Koledžā. | 4.1.1. Palielināta akadēmiskā personāla profesionālā konkurētspēja. Paaugstinās pedagogu un akadēmiskā personāla profesionālā kompetence atbilstoši mūsdienu izglītības prasībām un paaugstinās izglītības satura kvalitāte. | **2%** | **2%** | **3%** | **3%** | 1. Inovatīvu studiju risinājumu ieviešanai piesaistīt pieredzējušus nozares ekspertus un ārvalstu lektorus un organizēt Koledžas personāla un pedagogu apmācību par inovatīvu risinājumu ieviešanu mācību procesā.  2. Ieviest pirmo reiz ievēlēto pedagogu sākotnējo apmācību, piemēram mācības par Koledžas izglītības procesa administrēšanas sistēmas (IPAS)/Moodl lietošanu, pedagoģiskie kursi, treneru apmācības kursi u.c.. | Katedras, Karjeras attīstības un profesionālo mācību centrs, Izmeklētāju mācību centrs. |
| 4.1.2. Veikta pedagogu hospitācija. | **100%** | **100%** | **100%** | **100%** | Izglītības koordinācijas nodaļa, Katedras. |
| 4.1.3. Pedagogu profesionālās pilnveides mācību plāna izpildes nodrošināšana un apgūšana. | **100%** | **100%** | **100%** | **100%** | Izstrādāt pedagogu profesionālās pilnveides plānu katram studiju gadam. Izveidot iekšēju jauno pedagogu atbalsta sistēmu, izstrādājot atbalsta programmu jauniem pedagogiem.  Izstrādāt motivācijas sistēmu kvalifikācijas paaugstināšanas pasākumiem. | Izglītības koordinācijas nodaļa, Karjeras attīstības un profesionālo mācību centrs, Izmeklētāju mācību centrs, Katedras. |
| 4.2. Pilnveidot mentoru sistēmu un piesaistīt mentorus studiju procesa nodrošināšanā. | 4.2.1. Īstenoti profesionālās pilnveides pasākumi mentoriem un palielināts mentoru skaits un pilnvērtīgi īstenota studiju programma. | **50%** | **75%** | **100%** | **100%** | 1. Novērtēt esošo mentoringa sistēmu.  2. Uz novērtējuma pamata izstrādāt pieaugušo neformālās izglītības programmas mentoriem.  3. Īstenot izstrādātās programmas un novērtēt mentoru darbības efektivitāti. | Izglītības koordinācijas nodaļa, Karjeras attīstības un profesionālo mācību centrs. Katedras. |

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Tālākizglītības veicināšana** | | | | | | | |
| **Stratēģiskie**  **mērķi** | **Rezultatīvie**  **rādītāji** | **Rezultatīvo rādītāju**  **vērtības** | | | | **Iniciatīvas** | **Atbildīgā struktūrvienība**  **(nodarbinātais)** |
| **2024** | **2025** | **2026** | **2027** |
| 5.1. Veicināt iespējas Valsts policijas un citu tiesībaizsardzības iestāžu nodarbinātajiem paplašināt savas zināšanas un prasmes tālākizglītības programmās un pasākumos, piesaistot mācību procesa īstenošanā Latvijas un ārvalstu augsti kvalificētus speciālistus. | 5.1.1. Nodrošināta profesionālās pilnveides, neformālās izglītības programmu un citu izglītības pasākumu īstenošana Valsts policijas amatpersonām. | **2400** | **2500** | **2600** | **2700** | Karjeras attīstības un profesionālo mācību centrs:  1. Katru gadu noteikt Valsts policijas un citu tiesībaizsardzības iestāžu nodarbināto mācību vajadzības.  2. Izstrādāt un apstiprināt mācību plānus.  3. Piesaistīt zinošus speciālistus;  4. Organizēt pedagogu profesionālās pilnveides mācību kursus.  Izmeklētāju mācību centrs:  1. Stiprināt pirmstiesas izmeklēšanas kvalitāti.  2. Uzlabot savstarpējo sadarbību starp tiesībaizsardzības iestādēm.  3. Palielināt sabiedrības uzticēšanos tiesībaizsardzības iestādēm. | Karjeras attīstības un profesionālo mācību centrs, Izmeklētāju mācību centrs. |
| 5.1.2. Stiprināta citu tiesībaizsardzības iestāžu darbinieku profesionālā pilnveide un padziļinātas zināšanas un prasmes. | **600** | **650** | **700** | **750** |
| 5.2. Pirmstiesas izmeklēšanu veicošo un operatīvo darbinieku mūžizglītības modeļa izveides uzsākšana. | 5.2.1. Nodrošināta secīga un pilnvērtīga pirmstiesas izmeklēšanu veicošo un operatīvo darbinieku profesionālā pilnveidošanās. | **1900** | **2000** | **2100** | **2200** | 1. Sadarbībā ar tiesībaizsardzības iestādēm un prokuratūru izvērtēt un ieviest ieteikumus mācību efektivitātes uzlabošanai.  2. Nodrošināt profesionālu pilnveidi atbilstoši pieteiktajām vajadzībām.  3. Iegūt informāciju no tiesībaizsardzības iestādēm, identificējot apmācību tēmas gan profesionālās darbības novērtēšanas procesā, gan starpinstitūciju un ārvalstu organizāciju noteikto rekomendāciju ietvaros. | Izmeklētāju mācību centrs. |
| 5.3. Inovatīvo tehnoloģiju apguve un izmantošana. | 5.3.1. Uzlabota un pilnveidota noziedzības apkarošana, ieviešot eksperimentālas tehnoloģijas un inovatīvus risinājumus. | **10%** | **20%** | **25%** | **30%** | Pētīt un ieviest inovatīvus risinājumus kriminālprocesuālo un kriminālistisko darbību uzlabošanai. | Izmeklētāju mācību centrs. |
| 5.4. Iekšējās drošības fonda projekta īstenošana nozares aktuālo prasmju apguvei. | 5.4.1. Nodrošinātas ekspertu vizītes, komandējumi un pieredzes apmaiņas.  5.4.2. Organizētas ikgadējās starptautiskās konferences un mācību cikli.  5.4.3. Īstenota Iekšējās drošības akadēmijas reklāmas kampaņa.  5.4.4. Veikts Iekšējās drošības akadēmijas studiju programmu novērtējums.  5.4.5. Izstrādātas programmas un digitālie moduļi. | **70%** | **100%** | **100%** | **100%** | 1. Organizēt ekspertu vizītes, komandējumus un pieredzes apmaiņu Latvijā un ārpus tās. 2. Organizēt ikgadējās starptautiskās konferences un mācību ciklus izmeklētājiem un citiem speciālistiem. 3. Īstenot Iekšējās drošības akadēmijas reklāmas kampaņas sadarbībā ar masu medijiem. 4. Veikt Iekšējās drošības akadēmijas studiju programmu novērtējumu (CEPOL). 5. Izstrādāt programmas un digitālos moduļus, atbilstoši mūsdienu attīstības tendencēm. | Projekta vecākais vadītājs. |

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Starptautiskās sadarbības stiprināšana un veicināšana** | | | | | | | |
| **Stratēģiskie**  **mērķi** | **Rezultatīvie**  **rādītāji** | **Rezultatīvo rādītāju**  **vērtības** | | | | **Iniciatīvas** | **Atbildīgā struktūrvienība**  **(nodarbinātais)** |
| **2024** | **2025** | **2026** | **2027** |  |  |
| 6.1. Starptautiskās sadarbības stiprināšana un veicināšana starp ES un citu valstu policijas izglītības iestādēm. | 6.1.1. Paplašināts Koledžas sadarbības partneru loks. Nostiprināta sadarbība, t.sk. starptautiskā sadarbība. Veicināta Koledžas internacionalizācija un atpazīstamība. | **4** | **4** | **4** | **4** | 1. Organizēt vietējā un starptautiskā mēroga konferences, seminārus, domnīcas, profesionāļu nedēļas, Starptautiskās kadetu nedēļas un citus ar izglītību saistītus pasākumus.  2. Piesaistīt jaunus sadarbības partnerus.  3. Noslēgt jaunus sadarbības līgumus ar policijas izglītības iestādēm Eiropā un pasaulē. | Koledžas direktora vietnieks dienesta un administratīvos jautājumos, Koledžas direktora vietnieks studiju un mācību jautājumos, Karjeras attīstības un pilnveides mācību centrs, Izmeklētāju mācību centrs. |
| 6.2. Dalība CEPOL, AEPC, ERASMUS+ mācību un pieredzes apmaiņas pasākumos. | 6.2.1. Dalība CEPOL, AEPC, ERASMUS+ mācību un pieredzes apmaiņas pasākumos, profesionālā pilnveide un Koledžas internacionalizācija. | **5%** | **10%** | **15%** | **20%** | Izplatīt informāciju par CEPOL, AEPC un ERASMUS+ mācību un pieredzes apmaiņas pasākumiem un sniegt atbalstu dalībai pasākumos. | Koledžas direktora vietnieks dienesta un administratīvos jautājumos, Koledžas direktora vietnieks studiju un mācību jautājumos, Karjeras attīstības un pilnveides mācību centrs, Katedras. |

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Koledžas infrastruktūras attīstība** | | | | | | | |
| **Stratēģiskie**  **mērķi** | **Rezultatīvie**  **rādītāji** | **Rezultatīvo rādītāju**  **vērtības** | | | | **Iniciatīvas** | **Atbildīgā struktūrvienība**  **(nodarbinātais)** |
| **2024** | **2025** | **2026** | **2027** |
| 7.1. Koledžas auditoriju un Bibliotēkas modernizācija. | 7.1.1. Izveidota mūsdienu prasībām un normatīvo aktu prasībām atbilstoša darba un studiju vide. | **20%** | **50%** | **75%** | **100%** | 1. Veikt auditoriju un Bibliotēkas kosmētisko un kapitālo remontu.  2. Aprīkot auditorijas ar audio un vizuālo prezentāciju aprīkojumu.  3. Aprīkot auditorijas un Bibliotēku ar ergonomiskiem galdiem, krēsliem u.c. modernu aprīkojumu. | Koledžas direktora vietnieks dienesta un administratīvos jautājumos, Administratīvā nodaļa. |
| 7.2. Speciālās bibliotēkas aprīkošana atbilstoši normatīvo aktu prasībām. | **60%** | **70%** | **80%** | **90%** | 1. Nodrošināt telpas atbilstību valsts noslēpuma objektu glabāšanas, izmantošanas, apstrādes drošības prasībām.  2. Veikt Speciālās bibliotēkas labiekārtošanu un jauna aprīkojuma iegādi. | Koledžas vecākais speciālists. |
| 7.3. Koledžas nodarbināto darba kabinetu un koplietošanas telpu modernizācija. | **20%** | **50%** | **75%** | **100%** | Veikt kabinetu un telpu kosmētisko un kapitālo remontu un aprīkot kabinetus ar ergonomiskiem galdiem, krēsliem u.c. modernu aprīkojumu. | Koledžas direktora vietnieks dienesta un administratīvos jautājumos. Administratīvā nodaļa. |
| 7.4. Digitalizēt DVS Namejs dokumentu arhivēšanas moduli, arhivēt dokumentus digitālā formā. | 7.4.1. Nodrošināta Koledžas DVS Namejs elektronisko dokumentu saglabāšana, arhivēšana un nodošana Latvijas Nacionālā arhīva glabāšanā. | **5%** | **5%** | **50%** | **100%** | 1. Sadarbībā ar IC un Latvijas Nacionālo arhīvu ieviest DVS Namejs dokumentu arhivēšanas moduli.  2. Veikt DVS Namejs reģistrēto dokumentu nodošanu/pārnešanu uz digitālo arhīvu.  3. Nodrošināt dokumentu digitālo pārbaudi, grupēšanu, glabājamo vienību uzskaiti un uzskaites sarakstu izveidi.  4. Veikt pakāpenisku dokumentu arhivēšanu un nodošanu Latvijas Nacionālā arhīva glabāšanā.  5. Veikt pakāpenisku īslaicīgi glabājamo dokumentu iznīcināšanu, atslogojot DVS Namejs. | Koledžas direktora vietnieks dienesta un administratīvos jautājumos, Administratīvā nodaļa. |
| 7.5. Iekšējās drošības fonda projekta īstenošana  infrastruktūras, mācību un koplietošanas vides uzlabošanai | 7.5.1. Izveidots Iekšējās drošības akadēmijas studentu poligons (bez aprīkojuma), veiktas būvprojekta ekspertīzes, nodrošināta pieguļošās teritorijas labiekārtošana, ierīkota un aprīkota ventilācijas sistēma, nojaukta kazarmas ēka. | **50%** | **50%** | **80%** | **80%** | 1. Kazarmas ēkas nojaukšana.  2. Poligona būvniecība bez aprīkojuma.  3. Nodrošināt būvprojekta ekspertīzes.  4. Aprīkot poligonu ar ventilāciju. | Vecākais projekta vadītājs. |
| 7.5.2. Uzstādīta mobilā konteinera tipa šautuve 4 šāvējiem ar instruktoru. | **10%** | **80%** | **90%** | **100%** | 1. Veikt mobilā konteinera tipa šautuves iegādi, piegādi un uzstādīšanu.  2. Nodrošināt mobilā konteinera tipa šautuves aprīkošanu ar ārējo inženiertīkla pielāgošanu (elektropiegādi) un ar to saistīto darbību saskaņošanu ar atbildīgajām personām. | Vecākais projekta vadītājs. |
| 7.5.3. Atjaunota āra sporta laukuma infrastruktūra mācību un studiju procesa nodrošināšanai un amatpersonu sporta normatīvu pieņemšanai. | **10%** | **50%** | **60%** | **80%** | 1. Atjaunot futbola laukumu ar dabīgo segumu.  2. Atjaunot skrejceļu skriešanai.  3. Izveidot āra sporta spēļu laukumus (basketbols, volejbols).  4. Uzstādīt āra trenažierus.  5. Izveidot šķēršļu joslu specifisku policista darbam nepieciešamo iemaņu apgūšanai un pilnveidošanai. | Koledžas direktora vietnieks dienesta un administratīvos jautājumos, Koledžas direktora vietnieks studiju un mācību jautājumos, Koledžas Sporta katedras vadītājs. |

1. Ministru kabineta 2023. gada 19. decembra noteikumi Nr. 819 “Valsts policijas koledžas nolikums”; [↑](#footnote-ref-1)
2. Valsts policijas darbības un attīstības stratēģija 2023.-2027. gadam; [↑](#footnote-ref-2)
3. Ministru kabineta 2023. gada 19. decembra noteikumi Nr. 819 “Valsts policijas koledžas nolikums”. [↑](#footnote-ref-3)
4. Ministru kabineta 2023. gada 19. decembra noteikumi Nr. 819 “Valsts policijas koledžas nolikums”. [↑](#footnote-ref-4)
5. Ministru kabineta 2017. gada 23. maija noteikumi Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”. [↑](#footnote-ref-5)
6. Ministru kabineta 2023. gada 1. jūnija sēdes protokols Nr. 29 Informatīvais ziņojums “Par tiesībaizsardzības iestāžu amatpersonu izglītības sistēmas reformas ieviešanas gaitu”. [↑](#footnote-ref-6)
7. SVID - stiprās, vājās puses, iespējas un draudi [↑](#footnote-ref-7)